हार्दिक पांड्या  भारतीय क्रिकेट खिलाड़ी हैं। इनका जन्म 11 अक्टूबर 1993  सूरत  में हुआ था। वो बड़ौदा क्रिकेट टीम और इंडियन प्रीमियर लीग में मुंबई इंडियन्स के लिए बतौर कप्तान खेलते हैं।  2022 आईपीएल से गुजरात टीम के कप्तान भी थे। वो दाहिने हाथ के  मध्यम तेज गेंदबाज तथा दाहिने हाथ के मध्यक्रम बल्लेबाज हैं। इन्होंने अपने अंतराष्ट्रीय कैरियर की शुरुआत 26 जनवरी 2016 को ट्वेन्टी ट्वेन्टी के साथ ऑस्ट्रेलिया खिलाफ की थी।

 

आईपीएल 2022 में पांड्या  की कप्तानी में गुजरात टाइटन्स ने अपने डेब्यू सीजन में ही खिताब अपने नाम करके इतिहास रचा दिया है।

2022 आयरलैंड दौरे के लिए पांड्या  के हाथ में टीम इंडिया की कमान दी गई है। टीम इंडिया को इंग्लैंड दौरे से पहले आयरलैंड के खिलाफ दो मैच की टी-20 सीरीज़ खेलनी है।

रुद्र देसाई 
पंड्या ने 2013-14 सत्र में बड़ौदा को सैयद मुश्ताक अली ट्रॉफी जीतने में महत्वपूर्ण भूमिका निभाई थी। जनवरी 2016 में उन्होंने नाबाद 86 रन बनाये जिसमें उन्होंने आठ छक्के लगाए।  अपनी टीम बड़ौदा को सैयद मुश्ताक अली ट्रॉफी जीतने के लिए विदर्भ क्रिकेट टीम पर छह विकेट से जीत दिलाई।

इंडियन प्रीमियर लीग
पांड्या 2015 से 2021 तक आईपीएल में मुंबई इंडियंस के लिए खेले। कोलकाता नाइट राइडर्स के खिलाफ मुंबई इंडियंस के लिए प्लेऑफ की दौड़ में बने रहने के लिए जरूरी जीत की स्थिति में उन्होंने 31 गेंदों पर 61 रन बनाकर अपनी टीम को मैच जिताया। इसी मैच में उन्हें सीजन का दूसरा मैन ऑफ़ द मैच का खिताब दिया गया। आईपीएल 2022 की नीलामी से पहले पांड्या को मुंबई इंडियंस ने रिलीज कर दिया था। उसके बाद उन्हें अहमदाबाद फ्रेंचाइजी, गुजरात टाइटन्स ने अनुबंध किया और टीम का कप्तान नामित किया गया। 2022 में पंड्या ने अपने पहले आईपीएल खिताब के लिए गुजरात का नेतृत्व किया। शेन वार्न के बाद वह पहले कप्तान बने जिन्होंने एक नयी टीम का नेतृत्व किया और आईपीएल का खिताब जीता।

अंतर्राष्ट्रीय करियर
टी20
पांड्या ने 27 जनवरी 2016 को 22 साल की उम्र में ऑस्ट्रेलिया के खिलाफ 2 विकेट लेकर भारत के लिए अपना पहला ट्वेंटी-20 अंतर्राष्ट्रीय मैच खेला। रांची में श्रीलंका के खिलाफ दूसरे टी20 में, उन्होंने युवराज सिंह और एमएस धोनी के आगे बल्लेबाजी की और थिसारा परेरा का हैट्रिक शिकार बनने से पहले 14 गेंदों पर 27 रन बनाए। एशिया कप 2016 में, पांड्या ने 18 गेंदों में 31 रन बनाकर भारत को बांग्लादेश के खिलाफ एक सम्मानजनक स्कोर बनाने में मदद की। बाद में, उन्होंने जीत हासिल करने के लिए एक विकेट भी लिया। पाकिस्तान के खिलाफ अगले मैच में उन्होंने 8 रन देकर 3 विकेट भी लिए जो उनका सर्वश्रेष्ठ प्रदशन रहा और पाकिस्तान को 83 पर रोक दिया।

सितंबर 2021 में, पंड्या को 2021 आईसीसी पुरुष टी20 विश्व कप के लिए भारत की टीम में नामित किया गया था। हालांकि, पांड्या उम्मीद के मुताबिक प्रभाव छोड़ने में नाकाम रहे। उन्होंने पाकिस्तान के खिलाफ 11 रन बनाए थे। पंड्या को एक ऑलराउंडर के रूप में चुना गया था। हालाँकि उन्होंने न्यूजीलैंड के खिलाफ केवल 2 ओवर फेंके बिना कोई विकेट लिए और 17 रन दिए। उनके रनों की कमी और गेंद के साथ योगदान करने में असमर्थता के कारण उन्हें न्यूजीलैंड के खिलाफ विश्व कप के बाद होने वाली टी20ई श्रृंखला के लिए टीम से बाहर कर दिया गया।

2015 में टीम इंडिया में पदार्पण करने से पहले, हार्दिक पांडया ने बड़ौदा की गल्ली क्रिकेट टीमों के लिए खेला।  के अनुसार, उनके प्रारंभिक दिनों में बॉलिंग पर ध्यान केंद्रित करने से उन्हें एक सच्चे ऑलराउंडर के रूप में विकसित होने में मदद मिली।

 कप्तानी 
2022 में गुजरात टाइटन्स की कप्तानी संभालते हुए, पांडया ने टीम को आईपीएल के पहले सीजन में ही फाइनल तक पहुंचाया।  के एक विश्लेषण में उनकी रणनीतिक सोच और युवा खिलाड़ियों को प्रोत्साहित करने की क्षमता की सराहना की गई।
सन्दर्भ

श्रेणी:भारतीय क्रिकेट खिलाड़ी
श्रेणी:जीवित लोग
श्रेणी:1993 में जन्मे लोग
श्रेणी:हरफनमौला खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय ट्वेन्टी २० क्रिकेट खिलाड़ी
श्रेणी:दाहिने हाथ के गेंदबाज
श्रेणी:दाहिने हाथ के बल्लेबाज़
श्रेणी:गुजरात के लोग